張五典 (萬曆乙未進士)

張五典（），字敕我，號敬吾，山東濟南府陽信縣人，明朝政治人物。

生平
萬曆二十二年（1594年）甲午科山東鄉試舉人，二十三年（1595年）乙未科進士。初授直隸束鹿縣知縣，節浮摧奸，興學育才。丁酉鄉試，連發田宰等三人。兩台察能，調清苑縣知縣。時有巨盜惠佃襲劫閩商陳姓者數萬金，盤踞京貴，邏者不敢至門，陳商叩閽鳴冤，奉旨捕獲，一訊立狀，而陳商完璧歸。三載奏績上考，踰年連丁父母憂。服闋，起補山西翼城縣知縣。三十三年（1605年）行取，擬授兵部主事，考選，改授陝西道監察御史。首攻大臣之不法者三人，一时權貴落胆。丁祖父母憂，去職。服闋，補浙江道御史，巡按遼東。差竣報命，署掌河南道事。尋又奉差巡蘇松等處。升山西按察副使，再升四川參政，上疏乞休，四十七年（1619年）七月得旨歸。

參考文獻

萬曆二十二年甲午科舉人
W
陽信人
明朝束鹿縣知縣
明朝清苑縣知縣
明朝翼城縣知縣
明朝陝西道監察御史
明朝浙江道監察御史
明朝山西按察司副使
明朝四川布政使司參政